સવજીભાઈ વેકરિયા હીરાવાળા કે ટેસ્કટાઈલવાળા ઉદ્યોગપતિ નથી, પણ ઉદ્યમી એવા કે આખા સુરતના બધા જ અણમોલ શ્રેષ્ઠીઓ માત્ર એમને ઓળખે જ નહિ, પણ ચાહે ! સુરતમાં રહેતા હોઈને ત્યાંના દરેક મોટા કાર્યક્રમમાં પડદા પાછળ એ અચૂક હોય. આયોજનમાં એકદમ અમેરિકન શિસ્તના ચુસ્ત આગ્રહી. ઉદારતાથી ભાતભાતના ભોજન સહિત આતિથ્યસત્કાર કરવામાં રંગીનશોખીન કાઠિયાવાડી. બીજા માટે કોઈ સ્વાર્થ વિના ઘસાઈને ઊજળા થનાર માનવી. પાંચ હાથ પૂરી પડછંદ કાયા પણ અંદર લાગણીથી ભીનું ભીનું સંવેદનશીલ હૃદય. પહેલીવાર મારા પ્રવચનના યજમાન બન્યા ત્યારથી અમારી તો અંગત ભાવભીની સ્નેહગાંઠ બની ગઈ, મારા જન્મથી ન મળેલા મોટા ભાઈ જ સવજીભાઈ. પણ આ લખવાનું કારણ અંગત સંબંધ નથી, જાહેર ઋણાનુબંધ છે !